Cei mai mulţi români au încredere în pompieri (93%), armată (81%), Biserică (78%), Academie (75%), şcoală (73%).

Sub cota de încredere de 50% se situează instituţii fundamentale ale statului, precum Preşedinţia, Guvernul sau Parlamentul, dar şi unele instituţii din sfera justiţiei: DNA (45%), presă (43%), Guvern (28%), Preşedinţie (27%), Parlament (19%).

Dacă duminica viitoare ar avea loc alegeri pentru Parlamentul European, cei mai mulţi români ar vota cu PSD+UNPR+PC (42%). Urmează PNL (20%), PDL (18%), UDMR (5%), PPDD (4%), PMP (4%) şi PRM (3%).

Cei mai mulţi români (55%) şi-ar dori ca PSD şi PNL să candideze împreună, sub sigla USL, la Parlamentul European. Alţi 45% cred că cele două partide ar trebui să meargă separat la alegerile europene.

Sondajul Avangarde a fost realizat în perioada 12-20 ianuarie 2014, pe un eşantion de 1.500 de persoane. Marja de eroare este de minus 2,5%.